
LIETUVOS RESPUBLIKOS
BAUDŽIAMOJO PROCESO KODEKSO 342 IR 357 STRAIPSNIŲ PAKEITIMO
ĮSTATYMAS

2019 m.                  d. Nr.
Vilnius

1 straipsnis. 342 straipsnio pakeitimas
Pakeisti 342 straipsnio 4 dalį ir ją išdėstyti taip: 
„4. Šio straipsnio 1 ir 2 dalyse numatytais atvejais nuosprendis pateikiamas vykdyti:
[bookmark: part_8100489a9e704242aaa29ba32a3cc5d0]1) dėl viešųjų darbų bausmės – probacijos tarnyboms;
[bookmark: part_e1521e506bb842d2a7b13fedf7b2c9c4]2) dėl baudos priverstinio išieškojimo – antstoliams;
[bookmark: part_2204cdd886a2436e80f9ef952fba4963]3) dėl laisvės apribojimo bausmės – probacijos tarnyboms;
[bookmark: part_a7e44d373ec841e99f351a4ea63050d2]4) dėl poilsio dienomis atliekamo arešto bausmės – areštinėms pagal Kalėjimų departamento prie Lietuvos Respublikos teisingumo ministerijos nustatytą tvarką;
[bookmark: part_04b16d25e0d74d0484805de62a0a0bf2]5) dėl arešto, terminuoto laisvės atėmimo ir laisvės atėmimo iki gyvos galvos bausmių – laisvės atėmimo vietai, kurioje laikomas nuteistasis, arba policijos įstaigai, kurios teritorijoje yra nuteistojo gyvenamoji vieta, jeigu nuteistajam iki nuosprendžio įsiteisėjimo nebuvo paskirta kardomoji priemonė – suėmimas;
[bookmark: part_fd65e1ce67194a2eb2697c647904465b]6) dėl baudžiamojo poveikio priemonės – uždraudimo naudotis specialia teise – probacijos tarnybai ir institucijai, suteikusiai tą specialią teisę;
[bookmark: part_f6c1e6d7e92b41b88931541ba5788b23]7) dėl baudžiamojo poveikio priemonių – turto konfiskavimo ir išplėstinio turto konfiskavimo – antstoliams;
[bookmark: part_579cabc62e2c4b4b85a020e7aae3863d]8) dėl baudžiamojo poveikio priemonės – teisės dirbti tam tikrą darbą arba užsiimti tam tikra veikla atėmimo – probacijos tarnybai ir asmens darbovietės administracijai ir, jeigu šiam asmeniui atimta teisė užsiimti tam tikra veikla, – institucijai, išduodančiai leidimus tokiai veiklai;
[bookmark: part_62afdb1562e24c868cfeba1a7b1aa0d1]9) dėl baudžiamojo poveikio priemonės – įmokos į Nukentėjusiųjų nuo nusikaltimų asmenų fondą – Nukentėjusiųjų nuo nusikaltimų asmenų fondo administratoriui;
10) dėl baudžiamojo poveikio priemonės – įpareigojimo pranešti apie gyvenamosios vietos pakeitimą – policijos įstaigai, kurios teritorijoje yra nuteistojo gyvenamoji vieta, pagal Lietuvos policijos generalinio komisaro nustatytą tvarką;
[bookmark: part_34ae751b16744e6a85e8b4f4a558c4ea]10 11) dėl kitų baudžiamojo poveikio priemonių – probacijos tarnyboms;
[bookmark: part_d130989e15314032919d6f2bf48b66af]11 12) dėl auklėjamojo poveikio priemonės – atidavimo į specialią auklėjimo įstaigą taikymo nepilnamečiams – specialios auklėjimo įstaigos administracijai;
[bookmark: part_beee95efc4c94177b4dbca8bcbe2d851]12 13) dėl kitų auklėjamojo poveikio priemonių (išskyrus įspėjimą) taikymo nepilnamečiams – probacijos tarnyboms;
[bookmark: part_cd33774364da494cb019f4926991da52]13 14) nuosprendis, kuriuo atidedamas paskirtos bausmės vykdymas, – probacijos tarnyboms;
[bookmark: part_335b009d790e4695b2f4d9abb680aee4]14 15) nuosprendis, kuriuo nuteistajam paskiriama bausmė už labai sunkų ar sunkų nusikaltimą, nusikalstamą veiką valstybės tarnybai ir viešiesiems interesams ar korupcinio pobūdžio nusikalstamą veiką, – bausmę vykdančiai institucijai ir nuteistojo darbovietės, kurioje jis dirbo arba ėjo pareigas nusikalstamos veikos padarymo metu, administracijai, jeigu nuteistasis toliau dirba arba eina pareigas toje darbovietėje.“
2 straipsnis. 357 straipsnio pakeitimas
1. Pakeisti 357 straipsnio 3 dalį ir ją išdėstyti taip:
[bookmark: _GoBack]„3. Jeigu uždraudimas naudotis specialia teise arba teisės dirbti tam tikrą darbą arba užsiimti tam tikra veikla atėmimas, arba viešųjų teisių atėmimas, arba įpareigojimas pranešti apie gyvenamosios vietos pakeitimą paskirtas kartu su laisvės atėmimo arba arešto bausme, šios baudžiamojo poveikio priemonės pradedamos vykdyti, kai nuteistasis atliko bausmę arba lygtinai paleidžiamas iš pataisos įstaigos. Pataisos įstaigos arba areštinės administracija ne vėliau kaip per tris darbo dienas išsiunčia pranešimą apie nuteistojo paleidimą iš pataisos įstaigos arba areštinės uždraudimą naudotis specialia teise arba teisės dirbti tam tikrą darbą arba užsiimti tam tikra veikla atėmimą, arba viešųjų teisių atėmimą, arba įpareigojimą pranešti apie gyvenamosios vietos pakeitimą vykdančiai institucijai pagal nuteistojo gyvenamąją vietą.“
2. Pakeisti 357 straipsnio 4 dalį ir ją išdėstyti taip:
[bookmark: part_03d24974fd1d4cbab536173a5de1733f]„4. Jeigu panaikinamas bausmės vykdymo atidėjimas arba lygtinis paleidimas iš pataisos įstaigos ir nuteistasis pasiunčiamas į pataisos įstaigą, baudžiamojo poveikio priemonių – uždraudimo naudotis specialia teise arba teisės dirbti tam tikrą darbą arba užsiimti tam tikra veikla atėmimo, arba viešųjų teisių atėmimo, arba įpareigojimo pranešti apie gyvenamosios vietos pakeitimą – vykdymas sustabdomas iki šio straipsnio 3 dalyje nustatytų pagrindų vykdyti šias baudžiamojo poveikio priemones atsiradimo.“
3 straipsnis. Įstatymo įsigaliojimas ir įgyvendinimas
1. Šis įstatymas įsigalioja 2021 m. sausio 1 d.
2. Lietuvos policijos generalinis komisaras iki šio įstatymo įsigaliojimo priima šio įstatymo įgyvendinamuosius teisės aktus.

 Skelbiu šį Lietuvos Respublikos Seimo priimtą įstatymą.

